
Avizat Serviciul Juridic

                                                                        Prin raport de avizare nr._______/___________



Raport de specialitate

privind apartenența la domeniul public al Municipiului Drobeta-Turnu Severina imobilului-teren în suprafață de 1.095 mp situat în strada Vărănic,
zona Schela Nouă precum și declararea acestuia de utilitate publică


Prin referatul de aprobare nr. __________/__________Primarul Municipiului Drobeta Turnu Severin propune adoptarea unei hotărâri de către consiliu local privind apartenența la domeniul public al Municipiului Drobeta-Turnu Severin a imobilului-teren în suprafață de 1.095 mp situat în strada Vărănic, zona Schela Nouă  cu vecinii N- str. Vărănic/proprietate privată, S- drum, E- NC 55247, V- str. Vărănic( NC 63714) declararea acestuia de utilitate publică, precum și implicit modificarea Anexei nr. 2 la H.G nr. 963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți.
1. Necesitatea și oportunitatea proiectului

         Proiectul de hotărâre propus are ca scop actualizarea inventarului bunurilor care alcătuiesc domeniul public al Municipiului Drobeta-Turnu Severin, precum și modificarea Anexei nr. 2 la H.G nr. 963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți, în condițiile în care, de la data înscrierii inventarului bunurilor care aparțin domeniului public al Municipiului Drobeta Turnu Severin, s-au înregistrat mai multe modificări, astfel încât situația inițială nu mai corespunde cu cea actuală.

Aprobarea proiectului de hotărâre este necesară și oportună prin prisma următoarele elemente:

· dispozițiile art. 858 din Legea nr.287/2009 privind Codul civil conform cărora                „proprietatea publică este dreptul de proprietate ce aparține statului sau unei unități administrativ – teritoriale asupra bunurilor care, prin natura lor sau prin declarația legii, sunt de uz ori de interes public, cu condiția să fie dobândite prin unul dintre modurile prevăzute de lege”;  

· dispozițiile art. 888 din Legea nr. 287/2009 privind Codul civil conform cărora                „înscrierea în cartea funciară se efectuează în baza înscrisului autentic notarial, a hotărârii judecătorești rămase definitivă, a certificatului de moștenitor sau în baza unui alt act emis de autoritățile administrative, în cazurile în care legea prevede aceasta”;

· dispozițiile art. 10 alin. (2) din Legea nr.7/1996 a cadastrului și a publicității imobiliare conform cărora „documentațiile cadastrale determină suprafața terenurilor și construcțiilor, rezultată din măsurători”;

· dispozițiile art. 24 alin. (1) și (3) din Legea nr. 7/1996 a cadastrului și a publicității imobiliare conform cărora „înscrierile în cartea funciară sunt: intabularea, înscrierea provizorie și notarea” respectiv „dreptul de proprietate și celelalte drepturi reale asupra unui imobil se vor înscrie în cartea funciară pe baza înscrisului autentic notarial sau a certificatului de moștenitor, încheiate de un notar public în funcție în România, a hotărârii judecătorești rămase definitivă și irevocabilă sau pe baza unui act emis de autoritățile administrative, în cazurile în care legea prevede aceasta, prin care s-au constituit ori transmis în mod valabil”;   

· dispozițiile art. 41 alin. (5) din Legea nr. 7/1996 a cadastrului și a publicității imobiliare conform cărora „în cazul imobilelor proprietate publică a statului sau a unităților administrativ - teritoriale, intabularea se realizează în baza actelor de proprietate, iar în lipsa acestora, a copiei extrasului de pe inventarul centralizat al bunurilor respective, atestat prin hotărâre a Guvernului, însoțit de un înscris emis de către conducătorul instituției publice centrale sau locale, care are obligația întocmirii și modificării inventarului centralizat, prin care se confirmă identitatea dintre imobilul din documentația cadastrală și cel evidențiat în inventarul centralizat. Pentru imobilele a căror apartenență la domeniul public al statului sau al unităților administrativ – teritoriale este stabilită prin acte normative, intabularea se va efectua în baza hotărârilor Guvernului, hotărârilor consiliului local, județean sau al municipiului București de însușire a inventarelor cu privire la aceste bunuri imobile, însoțite de un înscris emis de către conducătorul instituției publice centrale sau locale, prin care se confirmă identitatea dintre imobilul din documentația cadastrală și cel a cărui intabulare se solicită, cu respectarea prevederilor legale în vigoare”;

· dispozițiile art. 286 alin. (4) din O.U.G nr. 57/05.07.2019 privind Codul administrativ, conform cărora „domeniul public al comunei, al orașului sau al municipiului este alcătuit din bunurile prevăzute în anexa nr. 4, precum și din alte bunuri de uz sau interes public sau local, declarate ca atare prin hotărârea consiliului local, dacă nu sunt declarate prin lege ca fiind bunuri de uz sau interes public național sau județean”;
· dispozițiile art. 289 alin. (5) din O.U.G nr. 57/05.07.2019 conform cărora „inventarul bunurilor care alcătuiesc domeniul public se atestă prin hotărâre a autorităţii deliberative a fiecărei unităţi administrativ-teritoriale”;

În speța de față este vorba despre imobilul-teren în suprafață de 1.095mp situat în strada Vărănic, zona Schela Nouă cu vecinii N- str. Vărănic/proprietate privată, S- drum, E- NC 55247, V- str. Vărănic ( NC 63714)  acest teren fiind un teren viran. La momentul adoptării H.G. nr.963/2002, imobilul-teren nu a fost inclus în inventar.
2. Analiza  economico-financiară
            Actualizarea inventarului bunurilor care aparțin domeniului public al Municipiului Drobeta-Turnu Severin crează premisele demarării unor investiții bugetate prin diverse surse de finanțare care în mod cert vor contribui la crearea de noi locuri de muncăși la atragerea de venituri la bugetul local.
3. Legalitatea 

Susținerea proiectului din punct de vedere legal este fundamentată pe dispozițiileart.858 și ale art.888 din Legea nr.287/2009 privind Codul civil, art.10 alin.(2), ale art.24 alin.(1), alin.(3), art.27 și art.41alin.(5) din Legea nr.7/1996 a cadastrului și publicității imobiliare, art.156 alin.(4) din Ordinul nr.700/2014 privind aprobarea Regulamentului de avizare, recepție și înscriere în evidențele de cadastru și carte funciară cu modificările și completările ulterioare, art. 84, art. 129  alin. (1), alin.(2) lit. c), art. 139 alin.(1) și alin.(3) lit.g), art.196 alin.(1) lit. a), art. 286, alin.(4) și ale art. 289alin.(5) din O.U.G. nr. 57/05.07.2019 privind Codul administrativ.
În acest sens, în conformitate cu dispozițiile art.136 alin.(8) lit. b)din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea apartenenței la domeniul public al Municipiului Drobeta-Turnu Severin a imobilului-teren în suprafață de 1.095 mp situat în strada Vărănic, zona Schela Nouă cu vecinii N- str. Vărănic/proprietate privată, S- drum, E- NC 55247, V- str. Vărănic( NC 63714)  precum și declararea acestuia de utilitate publică. 

Director Direcția Patrimoniu,                           Șef Serviciu Administrare Terenuri,
Lăpădat Radu

